

ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИЕТО

• Основания и цели на предложението

Регламент (ЕС) 2015/2265 на Съвета за откриване и управление на автономните тарифни квоти на Съюза за определени рибни продукти за периода 2016 — 2018 година беше приет на 7 декември 2015 г.

Целта на регламента е да се осигури конкурентоспособността на преработвателната промишленост на Европейския съюз, като се гарантира достатъчно снабдяване на промишлеността с рибни продукти, без да се застрашава производството на рибни продукти в Съюза. За тази цел с регламента се намаляват или суспендират вносните мита за някои рибни продукти в рамките на тарифни квоти с подходящ обем. В него се уточняват и преработвателните операции, при които може да се използват тарифните квоти („отговарящи на условията операции“) или не може да се използват тези квоти.

След приемането на регламента някои преработватели от ЕС и държави — членки на ЕС, информираха Комисията, че преработвателният сектор на Съюза не може да използва в достатъчна степен тарифната квота с пореден номер 09.2760 (цяла мерлуза и риба от вида *Genypterus blacodes* и *Genypterus capensis*). Според тях това се дължи на факта, че отговарящите на условията операции за този продукт не включват „нарязване на резени“.

От преработвателната промишленост на Съюза се посочва, че около 95 % от тази тарифна квота биха били използвани за преработка на продукта чрез нарязване на резени. Поради това е необходимо да се въведе нарязването на резени като отговаряща на условията операция, за да се гарантира използването на тази квота и конкурентоспособността на този конкретен сектор.

• Съгласуваност със съществуващите разпоредби в тази област на политиката

Не се прилага.

• Съгласуваност с другите политики на Съюза

Не се прилага.

2. ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

• Правно основание

Член 31 от Договора за функционирането на Европейския съюз.

• Субсидиарност (при неизключителна компетентност)

Митата по Общата митническа тарифа са от изключителната компетентност на Съюза. Следователно принципът на субсидиарност не се прилага по отношение на тези разпоредби.

• Пропорционалност

Предложението е в съответствие с принципа на пропорционалност поради следната причина: митническият съюз представлява обща политика и затова следва да се изпълнява чрез регламент, приет от Съвета.

• Избор на инструмент

Не се прилага.

3. РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

• Последващи оценки/проверки за пригодност на действащото законодателство

Не се прилага.

• Консултации със заинтересованите страни

След приемането на регламента някои преработватели от ЕС и държави — членки на ЕС, информираха Комисията, че преработвателният сектор на Съюза не може да използва в достатъчна степен тарифната квота с пореден номер 09.2760 (цяла мерлуза и риба от вида *Genypterus blacodes* и *Genypterus capensis*). Според тях това се дължи на факта, че отговарящите на условията операции за този продукт не включват „нарязване на резени“.

От преработвателната промишленост на Съюза се посочва, че около 95 % от тази тарифна квота биха били използвани за преработка на продукта чрез нарязване на резени. Поради това е необходимо да се въведе нарязването на резени като отговаряща на условията операция, за да се гарантира използването на тази квота и конкурентоспособността на този конкретен сектор.

• Събиране и използване на експертни становища

Не се прилага.

• Оценка на въздействието

Не се прилага. Това е „техническо“ изменение на Регламент (ЕС) 2015/2265, приет през декември 2015 г. За Регламент (ЕС) 2015/2265 не беше необходима оценка на въздействието.

• Пригодност и опростяване на законодателството

Не се прилага.

• Основни права

Не се прилага.

4. ОТРАЖЕНИЕ ВЪРХУ БЮДЖЕТА

Предложението няма въздействие върху бюджета на Комисията.

5. ДРУГИ ЕЛЕМЕНТИ

• Планове за изпълнение и уредба за мониторинг, оценка и докладване

Не се прилага.

• Обяснителни документи (за директивите)

Не се прилага.

• Подробно разяснение на конкретни разпоредби на предложението

Регламент (ЕС) 2015/2265 на Съвета за откриване и управление на автономните тарифни квоти на Съюза за определени рибни продукти за периода 2016 — 2018 година беше приет на 7 декември 2015 г.

Целта на регламента е да се осигури конкурентоспособността на преработвателната промишленост на Европейския съюз, като се гарантира достатъчно снабдяване на промишлеността с рибни продукти, без да се застрашава производството на рибни продукти в Съюза. За тази цел с регламента се намаляват или суспендират вносните мита за някои рибни продукти в рамките на тарифни квоти с подходящ обем. С него се уточняват и преработвателните операции, при които може да се използват тарифните квоти („отговарящи на условията операции“) или не може да се използват тези квоти.

След приемането на регламента някои преработватели от ЕС и държави — членки на ЕС, информираха Комисията, че преработвателният сектор на Съюза не може да използва в достатъчна степен тарифната квота с пореден номер 09.2760 (цяла мерлуза и риба от вида *Genypterus blacodes* и *Genypterus capensis*). Според тях това се дължи на факта, че отговарящите на условията операции за този продукт не включват „нарязване на резени“.

От преработвателната промишленост на Съюза се посочва, че около 95 % от тази тарифна квота биха били използвани за преработка на продукта чрез нарязване на резени. Поради това е необходимо да се въведе нарязването на резени като отговаряща на условията операция, за да се гарантира използването на тази квота и конкурентоспособността на този конкретен сектор.

2016/0158 (NLE)

Предложение за

РЕГЛАМЕНТ НА СЪВЕТА

за изменение на Регламент (ЕС) 2015/2265 на Съвета за откриване и управление на автономните тарифни квоти на Съюза за определени рибни продукти за периода 2016 — 2018 година

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 31 от него,

като взе предвид предложението на Европейската комисия,

като има предвид, че:

(1) С Регламент (ЕС) 2015/2265 на Съвета[[1]](#footnote-1) се откриват автономни тарифни квоти на Съюза за определени рибни продукти за периода 2016 — 2018 година и се предвижда начинът на управлението им. Определени са подходящи обеми за всяка тарифна квота, така че да се гарантират необходимите условия за снабдяване на промишлеността на Съюза за периода 2016 — 2018 година.

(2) В бележка под линия 2, трета алинея от приложението към Регламент (ЕС) 2015/2265 се описват преработвателните операции, за които може да се използват някои тарифни квоти. В посочената алинея нарязването на резени не е сред тези отговарящи на условията операции по отношение на замразената мерлуза и замразената риба от вида *Genypterus blacodes* и *Genypterus capensis*, обхванати от тарифната квота с пореден номер 09.2760.

(3) За да може да се използва посочената тарифна квота, е целесъобразно нарязването на резени да се включи като отговаряща на условията операция.

(4) Поради това Регламент (ЕС) 2015/2265 следва да бъде съответно изменен.

(5) Периодът на първата година от прилагането на квотите, открити с Регламент (ЕС) 2015/2265, е от 1 януари до 31 декември 2016 г. Тъй като е необходимо да се гарантира равно третиране на стопанските субекти, настоящият регламент следва да се прилага с обратна сила от 1 януари 2016 г.,

ПРИЕ НАСТОЯЩИЯ РЕГЛАМЕНТ:

Член 1

В бележка под линия 2, трета алинея от приложението към Регламент (ЕС) 2015/2265 се добавя следното тире:

„— нарязване на резени за материалите, включени в кодове по КН ex 0303 66 11, 0303 66 12, 0303 66 13, 0303 66 19, 0303 89 70, 0303 89 90“.

Член 2

Настоящият регламент влиза в сила на двадесетия ден след деня на публикуването му в *Официален вестник на Европейския съюз*.

Той се прилага от 1 януари 2016 г*.*

Настоящият регламент е задължителен в своята цялост и се прилага пряко в държавите членки.

Съставено в Брюксел на година.

За Съвета

Председател

1. Регламент (ЕС) 2015/2265 на Съвета от 7 декември 2015 г. за откриване и управление на автономните тарифни квоти на Съюза за определени рибни продукти за периода 2016 — 2018 година (ОВ L 322, 8.12.2015 г., стр. 4). [↑](#footnote-ref-1)